BASES PARA A SUBVENCIÓN DE LIBROS DE TEXTO
ADMINISTRACIÓN LOCAL — Municipal — Covelo (Subvencións e axudas, 19/09/2018)

Por Resolución da Alcaldía de data 6 de setembro de 2018, foron aprobadas as Bases Reguladoras e, igualmente, formular a correspondente convocatoria de concesión da seguinte subvención: A Constitución española de 1978 consagra, no seu artigo 39, o deber dos poderes públicos de asegurar a protección social, económica e xurídica da familia e ademais configura a educación como un dereito fundamental básico de todos os cidadáns, de conformidade co establecido no seu artigo 27.1 que literalmente dispón: “Todos teñen o dereito á educación”, especificando no seu apartado 5 que “Os poderes públicos garanten o dereito de todos á educación (.)”. Así mesmo, o artigo 27 da Lei 7/1985, de 2 de abril, Reguladora das Bases de Réxime Local, prevé a delegación da competencia para a Prestación dos servizos sociais, promoción da igualdade de oportunidades. Pola súa parte, o Estatuto de Autonomía de Galicia lexitima a actuación lexislativa da Comunidade Autónoma no eido da protección da familia, infancia e adolescencia, nos títulos competenciais xenéricos de asistencia social e de promoción do desenvolvemento comunitario, artigo 27. Xa máis especificamente no eido da normativa sectorial, a Lei 13/2008, do 3 de decembro, de Servizos sociais de Galicia, atribúelle ás Corporacións locais a creación e xestión dos servizos comunitarios básicos, configurándose como servizos de carácter integrador e principal instancia do sistema galego de servizos sociais para o desenvolvemento de intervencións de carácter preventivo, de atención integral a persoas, familias e de incorporación socio-laboral e habilita expresamente ós concellos para conceder axudas económicas destinadas a apoiar o coidado dos menores, paliar situacións transitorias de necesidade, garantir un mínimo de subsistencia e reforzar procesos de integración familiar e inclusión social. Por último, a Lei 3/2011, do 30 de xuño, de apoio á familia e á convivencia de Galicia, garante a protección total da familia; en especial, a das familias valoradas de especial consideración, ás que se lles asegura un trato preferente nos ámbitos educativos, da vivenda, cultura, novas tecnoloxías, etc. O artigo 8 desta lei atribúe tamén competencias ós municipios para a execución de programas e proxectos destinados á atención das familias. No exercicio da competencia propia da atención inmediata a persoas en situación ou risco de exclusión social, prevista no artigo 25.2. e) da Lei 7/1985, de 2 de abril, reguladora das Bases do Réxime Local, no Orzamento Municipal 2018 prevese crédito para a concesión de axudas municipais a adquisición de material escolar para educación infantil, e co obxectivo de paliar as dificultades económicas que poidan atravesar as familias con menos recursos, de xeito que estas situacións non mingüen o dereito ao acceso á educación en condicións de igualdade dos e das menores; implantando a través destas bases un sistema de axudas en función da renda co obxecto de que se beneficien as familias con menos recursos e intervindo na atención inmediata a persoas en situación ou risco de exclusión social. Estas axudas están destinadas ao alumnado matriculado no centro docente público empadroado no termo municipal de Covelo e pertencentes a unidades familiares cuns recursos económicos determinados. Por todo isto, convócase a concesión de axudas municipais de material escolar, no marco xurídico definido pola Lei 9/2007, do 13 de xuño, de subvencións de Galicia, os preceptos básicos da Lei 38/2003, do 17 de novembro, xeral de subvencións, o Real Decreto 887/2006, do 21 de xullo, polo que se aproba o Regulamento da Lei 38/2003, as Bases de execución do orzamento municipal, a Ordenanza Xeral de Subvencións do Concello de Covelo e a demais normativa de aplicación. É obxecto destas bases establecer un réxime compensatorio de carácter social destinado a familias do concello de Covelo, co obxecto de paliar os gastos que supón a escolarización dos e das menores da familia. Subvencionase a través deste procedemento a adquisición de libros e material escolar de Educación Infantil (segunda etapa) para o alumnado matriculado en centros docentes públicos con enderezo en Covelo para o curso 2018/2019. Poderán solicitar esta subvención, as persoas físicas pai, nai, titor ou titora dun ou varias nenas ou nenos, que cumpran os seguintes requisitos: RENDA PER CÁPITA FAMILIAR: calcúlase dividindo a renda da unidade familiar entre o número de membros computables. Son membros computables: CÁLCULO DA RENDA FAMILIAR: Resulta da suma da base impoñible xeral e a base impoñible de aforro. As axudas serán como máximo de 100 € por cada alumna ou alumno. No caso de alumnado con algunha minusvalía recoñecida nun grao igual ou superior ó 33% a contía da axuda poderá chegar a 125 euros. En familias numerosas a contía da axuda poderá chegar a 125 euros. No caso de que as solicitudes aceptadas superen as previsións, e se exceda o crédito destinado a esta subvención, o crédito total previsto ratearase entre as solicitudes admitidas. As acción incluídas nesta convocatoria financiaranse con cargo á asignación orzamentaria 323.48 do orzamento municipal para o ano 2018 orzamento municipal, ata un total de 2.500 euros para o exercicio. As solicitudes das axudas reguladas na presente convocatoria, cubertas no modelo normalizado habilitado para tal fin (ANEXO I) presentaranse no Rexistro de Servizos sociais do Concello de Covelo, ou por calquera dos procedementos previstos no artigo 16 la Lei 39/2015, de 1 de outubro de Procedemento Administrativo Común das Administracións Públicas. As solicitudes deberán ser solicitadas polos pais, nais, titores ou representantes legais do alumnado e ir acompañadas, inescusablemente da seguinte documentación: No caso de que algúns documentos requiridos non poidan presentarse por impedimento legal ou administrativo, substituirase por unha declaración de compromiso/xurada. No caso de non ter libro de familia ou se a situación familiar, en día 31 de decembro de 2017, non coincide coa reflectida no libro, terá que presentarse documento ou documentos acreditativos do número de membros da unidade familiar, tales como: A documentación que se achegue deberá ter validez no momento da presentación da solicitude. O prazo de presentación de solicitudes será de quince días hábiles, contados dende o seguinte á publicación oficial do extracto da convocatoria no Boletín Oficial da Provincia de Pontevedra, segundo a LXS (arts.17.3. b), 18 e 20.8 en relación coa Base de Datos Nacional de Subvencións (Resolución IGAE do 7, 9 e 10 de decembro de 2015). De acordo co establecido no artigo 68 da Lei 39/2015, de 1 de outubro de Procedemento Administrativo Común das Administracións Públicas, para aquelas solicitudes que non estean correctamente cubertas ou non acheguen os documentos preceptivos, o Concello requirirá a persoa interesada para que, nun prazo de dez días, emende as faltas ou remita os documentos preceptivos. De non facelo, considerarase que desistiu da súa petición e arquivarase o expediente nos termos previstos na citada lei. O órgano correspondente concederá as axudas e subvencións a todas as persoas solicitantes (con límite na dispoñibilidade orzamentaria) que cumpran os requisitos, tendo en conta a contía establecida nos apartados 3 e 4. O procedemento será instruído pola Educadora familiar deste Concello integrante do departamento de Servizos Sociais, ou na súa ausencia o empregado público que a Alcaldía propuxera, que realizarán de oficio cantas actuacións estimen necesarias para o coñecemento e comprobación dos datos así coma os requirimentos de emenda de deficiencias da documentación. Recibidas as solicitudes procederase a súa tramitación. Comprobado que os solicitantes cumpren os requisitos esixidos nestas bases e que se achega a documentación requirida. Avaliadas as solicitudes, segundo os criterios regulados na base 6 os expedientes serán elevados á Comisión de Valoración, que estará constituída por: Todas e cada un dos membros desta comisión poderán ser substituídos polas persoas nas que delegue cada un deles. A Comisión de Valoración examinará cada unha das solicitudes presentadas, e aplicará os criterios de outorgamento aprobados nas presentes bases, a fin formular a correspondente proposta de adxudicación a prol de aquelas que reuniran os requisitos establecidos. A proposta de adxudicación deberá expresar a relación de solicitantes para os que se propón a concesión da subvención, a súa contía individual, e as denegadas co seu motivo. O órgano municipal competente para a concesión das subvencións é a Xunta de Goberno Local, que analizará a proposta da Comisión de subvencións e resolverá xustificadamente. O acordo de concesión non terá obrigatoriamente que distribuír a totalidade do crédito. O Concello de Covelo poderá en calquera momento do procedemento do expediente administrativo da subvención solicitar maior información ou verificar calquera aspecto relacionado coa solicitude subvencionada. O prazo máximo para resolver e notificar o procedemento será de seis meses contados a partir do día seguinte ao de finalización do prazo para presentación de solicitudes. As persoas interesadas poderán entender desestimadas as solicitudes, por silencio administrativo, se transcorrido devandito prazo non se ditou e notificou resolución expresa. A notificación da resolución realizarase de acordo co previsto nos artigos 40 e seguintes da Lei 39/2015, de 1 de outubro de Procedemento Administrativo Común das Administracións Públicas. Contra o acordo de resolución, que esgota a vía administrativa, poderase interpoñer recurso potestativo de reposición ante o mesmo órgano que ditou o acto no prazo dun mes dende o día seguinte ó da súa notificación de acordo co establecido no artigo 124.1 da Lei 39/2015, de 1 de outubro de Procedemento Administrativo Común das Administracións Públicas ou ben directamente recurso contencioso-administrativo ante o Xulgado Contencioso Administrativo de Pontevedra do prazo de dous meses contados dende o día seguinte ó da súa notificación, conforme ós artigos 8.1 y 46.1 da Lei 29/98, de 3 de xuño, Contencioso-Administrativa. De interpoñerse o recurso potestativo de reposición, este se resolverá e notificará no prazo dun mes segundo establece o artigo 124.2 da citada Lei 39/2015, de 1 de outubro de Procedemento Administrativo Común das Administracións Públicas, entendéndose desestimado o recurso de reposición polo transcurso do mencionado prazo sen resolución expresa notificada, pudendo entón os interesados interpoñer recurso contencioso-administrativo dentro do prazo de seis meses contados dende o día seguinte a aquel en que se deba entender presuntamente desestimado o recurso de reposición interposto, de acordo co artigo 46.1 y 4 de la 29/98. A publicación destas Bases realizarase no Taboleiro de Anuncios do Concello de Covelo, na páxina web do concello: www.concellodecovelo.es, e no Boletín Oficial da Provincia. As axudas que se concedan a través deste programa unha vez resoltas, publicaranse no taboleiro de anuncios da Casa do Concello, con expresión do DNI (ordenado numericamente) do solicitante e a resolución recaída (concedida-denegada). A xustificación da subvención farase coa presentación no Rexistro de Servizos Sociais concello de Covelo da seguinte documentación: A xustificación de asistencia deberá presentarse antes do 15 de novembro de 2018. De non presentar a xustificación dentro do prazo establecido nestas bases, ou non desistir de forma motivada e por escrito dentro do mesmo prazo, entenderase que desiste da súa petición, dando lugar á perda do dereito ao seu cobramento e procedéndose á anulación do correspondente compromiso, por resolución da Alcaldía. Estes prazos, entenderanse sen prexuízo do prazo de dez días, que se concederá no caso de presentación de documentación incompleta. O pagamento da subvención concedida farase efectiva unha vez xustificado o obxecto da subvención. Vista a documentación xustificativa presentada, o órgano competente valorará se se cumpriu a finalidade básica obxecto da subvención e neste caso proporá que se efectúe o aboamento da subvención mediante ingreso por transferencia bancaria na conta sinalada polo beneficiario. Ademais responderán subsidiariamente as persoas sinaladas no artigo 40.3 da Lei 38/2003, de 17 de novembro, Xeneral de Subvencións. A obtención dunha subvención outorgada polo Concello de Covelo, é compatible con calquera outra subvención, axuda ou ingreso obtido para a mesma actividade a condición de que o importe total das contías percibidas non supere o custo total da actividade. Calquera dúbida que puidera xurdir en torno á interpretación destas bases será resolta pola Xunta de Goberno Local. En todo o non previsto nestas bases, aplicarase o disposto nas Bases de execución do orzamento xeral do concello de Covelo para o ano 2018, e nas normas legais e regulamentarias de aplicación, Lei 38/2003, do 17 de novembro, xeral de subvencións e no RD 887/2006 do 21 de xullo polo que se aproba o regulamento da Lei xeral de subvencións Lei 9/2007 de subvencións de Galicia, a Ordenanza Xeral de Subvencións do Concello de Covelo aprobada polo Pleno da Corporación Municipal en sesión celebrada o día 1 de xuño de 2016 e demais normativa de réxime local aplicable. Nome e apelidos: Curso: Centro escolar: DNI: Data nacemento: Enderezo a efectos de notificación: Teléfono/s de contacto: C. P.: Nome e apelidos da nai, pai ou titor/a: DNI: Teléfono/s: Covelo, ______ de ____________________________de 2018 Sinatura: SR. ALCALDE PRESIDENTE DO CONCELLO DE COVELO D/Dna………………………………………….…. con DNI ………….…… Como representante de……….…….………….…. con DNI….…. DECLARA: Entidade concedente Cantidade solicitada Cantidade concedida ☐ NON RECIBO NINGUNHA OUTRA AXUDA (marcar este recadro en caso afirmativo) Covelo, ____ de ____________________________ de 2018. Sinatura: SR. ALCALDE PRESIDENTE DO CONCELLO DE COVELO D/Dna. con DNI. e domicilio en. COMPROMÉTOME Á devolución desta axuda en caso de incumprirse algún dos requisitos esixidos para a súa concesión. Covelo, ____ de ____________________________ de 2018. Sinatura: SR. ALCALDE PRESIDENTE DO CONCELLO DE COVELO” As presentes Bases e os seus anexos foron aprobados por Resolución da Alcaldía de data 6 de setembro de 2018. Covelo, na data que figura á marxe. A Secretaria Interventora O Alcalde María Jesus Rodríguez Freire Juan Pablo Castillo Amigo